Dam olish kunlari kutilayotgan ob-havo ma'lum qilindi

«O‘zgidromet» xabariga ko‘ra, ertaga janubi-g‘arbiy hududlardan bulutli oqimlar chiqa boshlaydi va Buxoro, Navoiy, Qashqadaryo, Surxondaryo, Samarqand viloyatlarining ba'zi joylarida yomg‘ir yog‘ishi, momaqaldiroq bo‘lishi mumkin, Toshkent, Jizzax, Sirdaryo viloyatlarida kechga yaqin biroz yomg‘ir yog‘ish ehtimoli bor. Qolgan hududlarda yog‘ingarchilik kutilmaydi. Havo harorati kechasi 0-5 daraja, kunduzi 12-17 daraja iliqni tashkil etadi.
7 mart kuni kechasi va ertalabki soatlarda ba'zi joylarda biroz yomg‘ir yog‘ish ehtimoli bor. Qoraqalpog‘istonda, Xorazm, Buxoro, Navoiy viloyatlarida yog‘ingarchilik kutilmaydi. Shimoliy hududlardan sovuq havo massalari kirib kelishi oqibatida, havo harorati pasayib, kechasi 0-5 daraja, kunduzi 8-13 daraja iliqni tashkil etadi.
8 mart kuni Respublika bo‘yicha kam bulutli, yog‘ingarchiliksiz havo kuzatiladi, kunduzgi soatlarda havo harorati 14-17 daraja iliqni tashkil etib, biroz me'yordan yuqori bo‘ladi.